Tuotteet ja palvelut vuonna 2014 (Tietojen kerääminen ja analysointi)

Painopistealue 1: Muutosten ennakoiminen Toiminta 1.1: Uusien ja esiin tulevien työterveyttä ja työturvallisuutta koskevien riskien ennakointi vihreisiin työpaikkoihin liittyvien uusien teknologioiden alalla Heinäkuussa 2014 julkaistiin ja esiteltiin yhteenvetoraportti, joka laadittiin sähköalan työmarkkinaosapuolten alakohtaisen neuvottelukomitean kanssa (Brysselissä maaliskuussa) pidetystä, kehityksen ennakointia koskevasta seminaarista. Työllisyys-, sosiaali- ja osallisuusasioiden pääosaston B.1-yksikön kanssa neuvotellaan edelleen toisen seminaarin järjestämisestä kuljetusalalla (2015). Toiminta 1.2: Laaja-alainen ennakointi Kehityksen ennakoinnin osa-alueita koskevaa kartoitustutkimusta (jota edistettiin syyskuussa) aiotaan käyttää perustana vuonna 2015 alkavan toisen laaja-alaista ennakointia koskevan hankkeen täsmentämisessä. Lokakuussa julkaistiin terveydenhuoltoalan esiin nousevia riskejä koskeva raportti. Lykättiin vuodesta 2015 vuoteen 2016 hanketta, joka koski tekijöitä, joita ennakointihavaintojen onnistunut sisällyttäminen osaksi toimintapolitiikan laatimista edellyttää. Painopistealue 2: Faktatietoja Toiminta 2.1: Uusia ja esiin nousevia riskejä koskeva eurooppalainen yritystutkimus (ESENER) ESENER-2-kenttätyötä kaikissa 36 maassa; lopullinen tietokokonaisuus saatiin valmiiksi. Tekniset raportit – menetelmällinen ja kenttätyö, lopullinen koodaus, painotus, tietojen editointi ja puhdistus; laadunvalvonta on vuorossa vuoden 2015 alussa. Ensimmäinen havaintoraportti julkaistaan helmikuussa 2015, minkä jälkeen julkaistaan yleiskatsaus ja yhteenvetoraportti (käännetty) vuoden 2015 jälkipuoliskolla. Toiminta 2.2: Työterveyttä ja työturvallisuutta koskeva katsaus: Iäkkäät työntekijät Lopullinen ennakkomaksu saatiin Euroopan komissiolta toukokuussa valtuutussopimuksen mukaisesti. Toinen välimaksu käsiteltiin, kun seuraavat suoritteet oli toimitettu: työterveyttä ja työturvallisuutta sekä ikääntyvää työvoimaa koskeva katsaus; ikää ja sukupuolta koskeva katsaus; sähköisen interaktiivisen riskinarviointivälineen (OiRA) alamoduuli kehittäjille (lopullinen) ja käytettävissä olevia välineitä koskeva katsaus (lopullinen); maakohtainen raportti; kuntoutusohjelmiin liittyvät tapaustutkimukset; tapaustutkimukset työpaikoilta; luonnos analyysisuunnitelmaksi. Heinäkuussa järjestettiin koordinointikeskusten avustuksella keskusteluseminaareja valituissa jäsenvaltioissa (Suomi, Tanska, Alankomaat, Belgia, Ranska, Itävalta, Saksa, Puola, Kreikka ja Yhdistynyt kuningaskunta) toimivien välittäjien kanssa; tarkoituksena oli kuulla välittäjien näkemyksiä ja kokemuksia. Koordinointikeskuksille lähetettiin lopullisten maakohtaisten kertomusten luonnokset tiedoksi ja mahdollisia lopullisia kommentteja varten. Alustavia hanketuloksia esiteltiin erilaisissa tapahtumissa. Alettiin suunnitella hankkeen liittämistä HWC 2016–17 -kampanjaan, verkkotiedon visualisointi mukaan lukien. Toiminta 2.3: Työterveyttä ja työturvallisuutta koskeva katsaus: mikro- ja pienyritykset Pidettiin hankkeen käynnistämiskokous ja allekirjoitettiin työosiota 1 koskeva erityissopimus. Työosio käsittää EU:n mikro- ja pienyritysten työterveyden ja työturvallisuuden kannalta relevanttien saatavilla olevien tietojen syvällisen tarkastelun. Toiminta 2.4: Työterveyttä ja työturvallisuutta koskeva katsaus: työperäiset sairaudet Tammikuussa järjestettiin seminaari työpaikalla ilmenevistä, lisääntymiseen kohdistuvista riskeistä; seminaarin yhteenveto julkaistiin verkossa toukokuussa. Ensimmäisistä tuloksista keskusteltiin koordinointikeskusten kanssa helmikuussa ja neuvoa-antavan Prevention and Research Advisory Group -ryhmän (PRAG) kanssa maaliskuussa. Raportti työpaikalla ilmenevistä lisääntymiseen kohdistuvista riskeistä on parhaillaan tarkistettavana, ja siihen on tarkoitus sisällyttää tiedot viimeaikaisesta toimintapoliittisesta kehityksestä ja seminaarissa todetut havainnot. Raportti työperäisistä syöpätaudeista ja raportin yhteenveto esiteltiin vuonna 2014. Lokakuussa järjestettiin tautitaakkaa koskeva seminaari, jonka yhteenveto on saatavilla viraston verkkosivustolla. Toiminta 2.5: Työterveyttä ja työturvallisuutta koskeva katsaus: työterveyteen ja työturvallisuuteen liittyvät kulut ja hyödyt Kesäkuussa 2014 järjestettiin asiantuntijakokous (kokouksen yhteenveto julkaistu verkossa), johon osallistui heikosta työterveydestä ja työturvallisuudesta aiheutuvien kulujen mallintamisen asiantuntijoita; kokouksessa saatiin erittäin hyödyllistä tietoa hankkeen lisäkehittämistä silmällä pitäen, ja myös aikataulua tarkistettiin: vuoden 2015 alussa julkaistaan tarjouspyyntö, joka koskee aiempaa laajempaa, työterveyttä ja työturvallisuutta koskevaa katsausta; vuoden 2014 lopulle suunniteltu toteutettavuustutkimus peruttiin. Syyskuussa esiteltiin pk-yrityksiin kohdistuvien toimenpiteiden kustannus-hyötyanalyysiä koskeva raportti The business case for safety and health: Cost–benefit analyses of interventions in small and medium-sized enterprises. Benelux-maiden koordinointikeskukset järjestivät tiiviissä yhteistyössä Alankomaiden työ- ja sosiaaliministeriön, Euroopan työterveys- ja työturvallisuusviraston sekä TNO:n kanssa konferenssin Investing in OSH – how benefits beat the costs organised (yhteenveto julkaistiin verkossa). Painopistealue 3: Työterveys- ja työturvallisuushallinnan välineet Toiminta 3.1: Sähköinen interaktiivinen riskinarviointiväline (OiRA) Vuonna 2014 julkaistut OiRA-välineet: 42 välinettä (uusia on ennakoitu tulevan ennen vuoden loppua), mikä ylittää alkuperäisen 35 välineen tavoitteen. Allekirjoitettiin viisi sopimusta ja järjestettiin 15 tapahtumaa. Tehtiin kahdeksan arvoltaan pientä sopimusta olemassa olevien OiRA-välineiden mukauttamiseksi ja kääntämiseksi muille kielille / kansalliseen käyttöympäristöön (sekä kuusi muuta sopimusta ennen vuoden loppua), tarkoituksena kannustaa OiRA-välineiden kehittämistä kansallisella tasolla. Tarkempia tietoja OiRA-kehityksestä on saatavilla osoitteessa http://www.oiraproject.eu/Resources Toiminta 3.2: Työterveys- ja työturvallisuusratkaisujen täytäntöönpanoväline Maaliskuussa ja lokakuussa järjestetyissä PRAG-ryhmän kokouksessa käytiin ensimmäiset keskustelut, jotka koskivat työterveys- ja työturvallisuusalan verkkovälineitä koskevaa toteutettavuustutkimusta Exploring practical online OSH tools. Lokakuussa järjestettiin Pariisissa aiheesta seminaari, joka keräsi yhteen keskeiset sidosryhmät. Viraston kehittää parhaillaan myös sisältöä uuteen sähköisiä välineitä koskevaan osaan (e-tools), joka sisällytetään viraston seuraavalle verkkosivustolle. Painopistealue 4: Valistustoiminta Toiminta 4.1: Kampanja ”Terveellinen työ 2012–2013: yhteistyöllä riskit hallintaan” (Healthy Workplace Campaign (HWC): Working together for risk prevention) Kun HWC 2012–2013 -kampanja lähestyi loppuaan, oli toteutettu ennennäkemätön määrä erilaisia valistusaloitteita EU:n ja kansallisella tasolla; lisäksi toiminnassa oli mukana ennätysmäärä virallisia kampanja- ja mediakumppaneita. Vuoden 2013 lopussa annettiin tehtäväksi työllisyyden tutkimuslaitokselle (IES, Institute for Employment Studies) laatia HWC 2012–2013 -kampanjan jälkiarviointi. Loppuraportti julkaistiin lokakuussa 2014 ja siinä esitettiin sekä laadullisia että määrällisiä tietoja, jotka perustuivat asiakirjojen tutkimiseen, verkkokyselyihin, kohderyhmien tutkimiseen sekä koordinointikeskusten edustajien, kampanjakumppanien ja muiden relevanttien sidosryhmien haastatteluihin. Elokuun 2014 lopussa allekirjoitettiin sopimus, joka koski raporttia aiheesta Review of successful OSH benchmarking initiatives (katsaus työterveyden ja työturvallisuuden alan onnistuneisiin vertailuhankkeisiin); työ aloitettiin suorittamalla vertailuhankkeita koskeva kyselytutkimus kampanjakumppanien keskuudessa. Toiminta 4.2: Kampanja ”Terveellinen työ 2014–2015: stressi hallinnassa” (Healthy Workplace Campaign (HWC) 2014–2015: Healthy Workplaces Manage Stress) Työllisyydestä, sosiaaliasioista ja osallisuudesta vastaava komissaari László Andor, Kreikan työllisyys-, sosiaaliturva- ja hyvinvointiasioista vastaava apulaisministeri Vasilis Kegkeroglou sekä Euroopan työterveys- ja työturvallisuusviraston johtaja Christa Sedlatschek käynnistivät HWC 2014–2015 -kampanjan 7. huhtikuuta. Samana päivänä käynnistettiin kampanjan verkkosivusto, jossa on saatavilla välineet ja resurssit 25 kielellä. Lisäksi pantiin onnistuneesti täytäntöön EU:n kampanja-avustusohjelma (ECAP) 2014, jolla annetaan kansallisista koordinointikeskuksista koostuvalle viraston verkostolle taloudellista ja logistiikkatukea kampanjoiden toteuttamiseen kansallisella tasolla. Koordinointikeskukset järjestivät vuoden aikana yhteensä 22 kansallista kumppanuutta koskevaa kokousta, 61 sidosryhmien seminaaria, 15 lehdistötilaisuutta, 5 pyöreän pöydän keskustelua toimittajille ja 4 radiofoorumia; lisäksi laadittiin 18 lehdistötiedotetta ja 6 ammattialan artikkelia. Kampanjamateriaali: muun muassa 88 720 kampanjatuotetta, 4 76 125 julkaisua 25 kielellä ja 62 kampanjapistettä; jaettiin 15 näyttelypakkausta. Kampanjan kohokohtana oli stressiä koskevan DVD:n Napo in…When stress strikes julkaisu. Muita kampanjaan liittyviä tuotteita ja julkaisuja: kesäkuussa julkaistiin verkossa kirjallisuuskatsaus Calculating the cost of work-related stress and psychosocial risks, jossa käsitellään psykososiaalisten riskien taloudellista rasitetta sosiaalisella, organisatorisella ja yksilötasolla. Toinen kampanjaa varten kehitetty keskeinen tuote oli stressinhallintaa ja psykososiaalista riskiä koskeva sähköinen opas Managing stress and psychosocial risk e-guide. Sähköinen opas asetettiin saataville 30 kansallisena versiona. Sen avulla pyritään motivoimaan pk-yritysten johtoa psykososiaalisten riskien hallintaan, käytettävissä olevien kansallisten resurssien pohjalta. Lisäksi 16.—17. lokakuuta 2014 pidetyssä asiantuntijaseminaarissa julkaistiin ja esiteltiin Euroopan työterveys- ja työturvallisuusviraston sekä Euroopan elin- ja työolojen kehittämissäätiön yhteinen psykososiaalisia riskejä käsittelevä raportti. HWC 2014–2015 -kampanjan virallinen kampanjakumppanuustarjous johti yli 100 virallisen kampanjakumppanin rekrytointiin, mukaan lukien työtekijä- ja työnantajajärjestöt, monikansalliset yritykset ja monia erilaisia työterveys- ja työturvallisuusalan ammatteja edustavat järjestöt – kyseessä oli suurin määrä koskaan yksittäistä HWC-kampanjaa tukevia kumppaneita. Lisäksi vuosien HWC 2014–2015 -kampanjaan on tähän mennessä saatu mukaan yhteensä 29 mediakumppania 14 maasta. EU:n hyvien käytäntöjen kilpailu (Good Practice Awards Competition, GPA) käynnistettiin 15. huhtikuuta. Laadittiin hyvien käytäntöjen kilpailuun liittyvä toiminnanedistämispaketti, jolla tuettiin hyvien käytäntöjen jakamisesta kiinnostuneita koordinointikeskuksia ja järjestöjä sekä kansallisella että EU: tasolla. Kampanja esiteltiin myös viraston tulevaa toimintapolitiikkaa koskevassa EU-konferenssissa Occupational safety and health – OSH policy in the future, joka pidettiin Ateenassa 16.—17. kesäkuuta 2014 osana Kreikan EU-puheenjohtajuusohjelmaa. Kampanjaa tuettiin vuonna 2014 ensimmäistä kertaa sosiaalisen median kampanjalla; kampanjan kohdistui erilaisiin yleisöihin ja sitä varten laadittiin erityisesti sosiaaliseen mediaan sopivia kampanjatuotteita, esimerkiksi graafisia esityksiä ja videoita. Toiminta 4.3: Terveellinen työ – kampanja 2016–2017 (Healthy Workplace Campaign (HWC) 2016–2017) Sovittiin kampanjan laajuudesta ja päämääristä. Päämäärät ovat seuraavat: — Edistää heti alusta lähtien kestävää työtä ja terveenä ikääntymistä ja painottaa ennaltaehkäisyn tärkeyttä koko työelämän ajan. — Avustaa työantajia ja työntekijöitä (mikroyritykset mukaan lukien) toimittamalla tietoa ja välineitä työterveyden ja työturvallisuuden hallintaan ikääntyvän työvoiman keskuudessa. — Helpottaa tietojen ja hyvien käytäntöjen vaihtoa alalla. Kampanjastrategia saatiin valmiiksi vuoden loppuun mennessä. Syyskuussa käynnistettiin sähköisen oppaan kehittämistä koskeva tarjouskilpailu; töiden on määrä alkaa vuoden 2015 alussa. Toiminta 4.4: Valistustoiminta 23 koordinointikeskusta vastasi vuoden 2014 valistuspakettia koskevaan tarjoukseen. Valistuspakettiin liittyvät toimet käsittivät 14 työterveyttä ja työturvallisuutta koskevan filmin esitystä ja keskustelua, 13 työterveyttä ja työturvallisuutta koskevaa valokuvanäyttelyä sekä Napo-hahmon sisällyttäminen opettajien välinepakettiin kahdessa maassa. Lisäksi valmistettiin 12 Napo-pukua, jotka jaettiin osana valistuspakettia. Napo-konsortio aloitti uuden filmin tekemisen sähköön liittyvistä työterveys- ja työturvallisuusriskeistä. ”Napo opettajien käyttöön” -toiminnan ulkoinen arviointi annettiin tehtäväksi ulkoiselle toimeksisaajalle, joka toimitti väliraportin marraskuussa. Huhtikuussa jaettiin kansallisille työsuojelutarkastusvirastoille (yli 20 jäsenvaltiossa) yli 20 000 kappaletta DVD:tä Napo in…no laughing matter, tarkoituksena tukea johtavien työsuojelutarkastajien komitean (SLIC) kampanjaa, joka koski liukastumisten ja kompastumisten ehkäisyä. Laadittiin päivitetty versio Napo-esitteestä, joka käännettiin ja jaettiin asiasta kiinnostuneille koordinointikeskuksille (keskuksen valinnan perusteella). Huhtikuussa käynnistettiin DOK Leipzig -festivaalin kanssa menettely, joka koski terveellisiä työpaikkoja koskeville dokumenttifilmeille myönnettävää vuoden 2014 palkintoa; määräaika hakemusten jättämiselle oli 10. heinäkuuta. Ehdolla oli kahdeksan filmiä muun muassa seuraavista maista: Ranska, Saksa, Puola ja Espanja. Voittaja (Harvest) ilmoitettiin palkintoseremoniassa 1. marraskuuta. Vuoden 2013 voittajafilmin (C(us)todians) tekstitys 13 EU-kielelle saatiin valmiiksi ja toimitettiin koordinointikeskuksille heinäkuun loppuun mennessä (keskuksen valinnan perusteella). Eurooppa-päivänä 9. toukokuuta pystytettiin Bilbaossa kadulle teltta, jossa esiteltiin kansalaisia hyödyttävää Europe Direct Bizkaian (Euroopan komissio), Euroopan unionin ja Euroopan työterveys- ja työturvallisuusviraston toimintaa. Virasto osallistui menestyksekkäästi omalla tiedotuspisteellä Exhibition Fair -tapahtumaan (joka liittyi Frankfurtissa pidettyyn työterveyden ja työturvallisuuden alan maailmankonferenssiin) 25.–28. elokuuta; tiedotuspisteen merkittävimpiä hetkiä olivat OSHwiki-verkkosivuston virallinen käynnistäminen, kampanja ”Terveellinen työ: stressi hallinnassa” sekä sähköinen interaktiivinen riskinarviointiväline OiRA. Painopistealue 5: Tietämyksen verkostointi Toiminta 5.1: OSHwiki OSHwikin tieteellisen komitean ensimmäiseen kokoukseen kutsutut PEROSH-verkoston jäsenet auttoivat määrittelemään, kuinka OSHwiki voi vastata tutkimusyhteisön tarpeisiin. Lisäksi pohdittiin, kuinka OSHwikin avulla voidaan antaa virastoa koskevaa opastusta strategisissa kysymyksissä sekä löytää potentiaalisia kirjoittajia ja lukijoita (kokous pidettiin kesäkuussa). Saatiin valmiiksi OSHwiki -viestintäsuunnitelma; beta-version käynnistys toukokuussa. Uutisia julkaistiin OSHmailissa, Twitterissä ja Linkedinissä; tarkoitukseen laadittu sähköpostiviesti lähetettiin jo hyväksytyille kirjoittajille, koordinointikeskuksille, neuvoa-antaville ryhmille ja johtokunnalle. OSHwiki käynnistettiin virallisesti elokuussa 2014 Saksassa Frankfurtissa järjestetyssä työterveyttä ja työturvallisuutta koskevassa XX maailmankonferenssissa. Hyväksyttyjä kirjoittajia on nyt yli 100. Toiminta 5.2: Muut tietämyksen verkostointiin liittyvät toimet Lainsäädäntöä koskeva osio: keskityttiin saamaan lainsäädäntöä koskeva verkkosivusto-osio valmiiksi siirrettäväksi viraston uudelle verkkosivustolle (tarkistus ja päivitys). Kansallisia strategioita koskevat tiedot päivitettiin OSH wiki -artikkeleissa (jatkuva päivitys koordinointikeskusten toimittamien tietojen pohjalta). Tutkimuksen painopistealueet: kannanotot ja keskeisiä painopisteitä koskeva luettelo perustuivat vuonna 2013 julkaistuun raporttiin; tarkoituksena on vaikuttaa Horisontti 2020 -työohjelmaan ja pyyntöjen sisältöön. Marraskuussa järjestetään Brysselissä seminaari, jossa keskustellaan kannanotoista ja luettelosta. Tärkeimpien työterveyden ja työturvallisuuden alan tutkimuslaitosten johtajat ja tutkimusjohtajat sekä rahoituselinten ja EU:n komission edustajat osallistuvat seminaariin. Painopistealue 6: Verkostoituminen ja yritysviestintä Toiminta 6.1: Strateginen verkostoituminen Viraston strategisten verkostojen, erityisesti kolmikantaisten hallintoverkostojen (hallintoneuvosto ja puheenjohtajisto), neuvoa-antavien ryhmien ja Euroopan verkostojen lisäkehittäminen. Toiminta 6.2: Toiminnallinen verkostoituminen Virasto oli pysyvällä tavalla sitoutunut kansainvälisiin verkostokumppaneihin ja koordinointikeskusten verkostoon; se muun muassa edisti verkostoitumista jäsenvaltioiden tasolla. Tällä hetkellä painotetaan toimintaa, jolla varmistetaan yhteistyö työmarkkinaosapuolten kanssa kansallisella tasolla jäsenvaltioissa. Työterveys- ja työturvallisuusalan strategista kehystä 2014–2020 koskevan Euroopan komission tiedonannossa yksilöidyn painopistealan mukaisesti viraston kansainvälisen tason toiminta tähtää koordinoinnin ja yhteyden parantamiseen EU:n ulkopuolisissa maissa sekä kansainvälisissä ja alueellisissa organisaatioissa toimivien toimijoiden kanssa. Myös viestinnän alan kumppanuussuhteita kehitettiin edelleen. Toiminta 6.3: Viraston viestintä Viraston vuoden 2014 verkkostrategian osalta viraston seuraavan verkkosivuston täytäntöönpanon valmistelutoimet johtivat verkkosivuston ensimmäiseen sisäiseen käyttöön asettamiseen syyskuun lopussa. Uusi verkkosivusto on määrä käynnistää vuoden 2015 ensimmäisen puoliskon aikana. Muu verkkokehitys vuoden 2014 alun jälkeen: HWC-kampanjaa 2014–2015 koskevan verkkosivuston käynnistäminen 7. huhtikuuta ja OiRA-sivuston uudelleenmuokkaus. Lisäksi tuotettiin useita uusia tai uudistettuja verkkosivuja. Virasto on lisäksi ollut hyvin aktiivinen sosiaalisessa mediassa oman edistämisstrategiansa osalta HWC-kampanjan 2014–2015 käynnistämisestä lähtien. Viraston YouTube-tilillä on nyt yli 1 000 tilaajaa (288 kesäkuussa 2013) ja sitä on katsottu 3 12 842 kertaa (35 000 kesäkuussa 2013). Viraston Facebook-sivujen suosio kasvaa tasaisesti: lokakuun lopussa faneja oli 16 500(1 654 kesäkuussa 2013). Viraston Twitter-tilin suosio on myös kasvanut: seuraajia on nyt 10 840(7 179 kesäkuussa 2013). Virastolla on myös 4 797 LinkedIn-seuraajaa (2 766 kesäkuussa 2013). Viraston blogissa on julkaistu 11 postausta tammikuun alun jälkeen. OSHmail-tilaajien määrä kasvaa tasaisesti; tilaajia on nyt yli 67 000. Viraston julkaisustrategian alalla virasto esitteli uusia toimitilojaan; lisäksi virasto laati vuoden 2013 vuosikertomuksen ja sen yhteenvedon sekä huolehti kertomuksen esittämisestä. Lisäksi käännettiin 5 graafisen esityksen sarja kaikille EU:n virallisille kielille; esitykset liittyivät vuosikertomuksen ja sen yhteenvedon julkaisemiseen. Viraston uusi esite saatiin valmiiksi ja käännettiin. Julkaistiin virastoa koskeva video, jossa esitellään monivuotinen strateginen ohjelma (25 kielellä); lisäksi tehtiin video stressiä koskevan sähköisen oppaan tukimateriaaliksi. Laadittiin ja julkaistiin useita vuoden 2014 hallintosuunnitelmaan sisältyviä raportteja, yhteenvetoja ja kirjallisuuskatsauksia, muun muassa seuraavat: ”Research guides design of the 2014 ESENER survey”, ”OSH in the Hairdressing sector”, ”Priorities for OSH Research in Europe 2013–2020”, ”Estimating the costs of accidents and ill-health at work”, ”E-fact and Checklist OSH in the wind energy sector”, ”Calculating costs related to stress and psychosocial risks at work”, ”Scoping study for a foresight on new and emerging risks and challenges” ja ”Psychosocial risks in Europe: Prevalence and strategies for prevention” (Euroopan elin- ja työolojen kehittämissäätiön kanssa). Lisäksi laadittiin ja toimitettiin HWC-kampanjan 2014–2015 materiaalia (opas, esite, lehtinen, rullajulisteita ja ilmaisjakelutuotteita). Laadittiin kolme graafista esitystä ja video, joilla tuettiin kampanjan käynnistämistä; lisäksi laadittiin esite Eurooppa-päivää varten. Lehdistöyksikkö julkaisi 13 uutta lehdistötiedotetta ja vastasi yli 90:een tiedotusvälineiden tiedusteluun/haastattelupyyntöön. Järjestettiin johtajan kanssa useita lehdistötilaisuuksia/mediatapaamisia, joiden avulla tuotiin esiin tärkeitä tapahtumia, kuten EU:n parlamentin puhemiehen vierailu, viraston toimitilojen avajaiset ja OSHwikin käynnistys Frankfurtissa. Kirjattiin yli 1 300 lehtileikettä verkossa ja yli 5 800 sosiaalisen median postausta. Toiminta 6.4: Länsi-Balkania ja Turkkia koskevat valmistelutoimenpiteet Länsi-Balkania ja Turkkia koskeva ohjelma päättyi marraskuussa 2014. Ohjelman puitteissa toteutettiin toimia, joilla kyseisiä maita tuettiin tulemaan viraston verkostojen aktiivisiksi jäseniksi. Joulukuun 10 päivänä 2014 allekirjoitettiin useita maita kattavan vuoden 2014 toimintaohjelman antamista koskeva komission täytäntöönpanopäätös (C(2014) 9407 Final). Virasto saa kyseisen ohjelman puitteissa suoran 4 10 000 euron avustuksen toimiin, jotka kohdistuvat IPA II -edunsaajamaihin. Päätöksen seurauksena virasto tekee komission kanssa sopimuksen vuoden 2015 ensimmäisen neljänneksen aikana. Kun sopimus on allekirjoitettu, virasto jatkaa toimintaansa alueella. Sopimuksen on määrä olla kestoltaan 24 kuukautta. Toiminta 6.5: Valmistelevat toimet, jotka koskevat Euroopan naapuruuspolitiikan piiriin kuuluvien maiden yhteistyötä viraston kanssa. Kyseinen ENP-maita koskeva ohjelma aloitettiin vuonna 2014, ja sen tarkoituksen oli kehittää työterveyttä ja työturvallisuutta koskevia toimia ja verkostoja kyseessä olevissa maissa. Tässä kaksivuotisen sopimuksen alkuvaiheessa virasto perustaa parhaillaan yhteyspisteitä edunsaajamaihin ja tukee toimia, jotka edunsaajamaat ovat määritelleet ensisijaisiksi. Viraston hallinto Suunniteltiin vuoden 2015 toimintaa, laatimalla muun muassa vuoden 2015 toimintasuunnitelma. Toimien raportointi ja arviointi. Viraston hallinto, mukaan lukien toiminnan jatkuvuus, tietosuoja, riskienhallinta, oikeudellinen neuvonta ja sisäinen valvonta. Hallinnollinen tuki Vuoden 2014 pääasiallisia saavutuksia: — Allekirjoitettiin toimipaikkasopimus 31. maaliskuuta 2014 Espanjan kuningaskunnan kanssa. — Hyväksyttiin viraston varainhoitoasetus ja varainhoitoasetuksen soveltamissäännöt. — Henkilöstösäännöt: hyväksyttiin soveltamissäännöt. — Toimintoperusteinen budjetointi (ABB).